paragraph_text: Guerrero jedna je od 31 saveznih država Meksika, smještena na jugu zemlje, graniči s meksičkim saveznim državama Michoacán na zapadu, Oaxaca na istoku, a na sjeveru s državama México, Morelos i Puebla. S južne strane države Guerrero nalazi se obala Tihog oceana, a u njoj se nalazi i turističko središte Acapulco, dok je glavni grad savezne države Chilpancingo.